stanford-oval/wikipedia huggingface dataset:
Prinsessa Jasmine
Hahmo

Prinsessa Jasmine asuu isänsä sulttaanin kanssa hulppeassa palatsissa Agrabassa. Jasminen isä on rikas ja heillä on kaikkea mitä voisi toivoa. Jasminella on jopa lemmikkinään oma tiikeri Rajah. Prinsessa Jasmine on temperamenttinen ja älykäs. Sulttaani painostaa Jasminea valitsemaan pian itselleen puolison, sillä lain mukaan hänen pitää mennä naimisiin ennen seuraavaa syntymäpäiväänsä. Jasmine kuitenkin antaa kaikille sulhasille rukkaset, sillä hän haluaa mennä naimisiin rakkaudesta. Isänsä painostettua tytärtään liikaa Jasmine karkaa palatsista ja tapaa köyhän katupojan Aladdinin. He rakastuvat toisiinsa, mutta sulttaani ilmoittaa, että hän on valinnut tyttärelleen puolisoksi sulttaanin neuvonantajan Jafarin, jota Jasmine inhoaa. Jafarin otettua valtansa käsiin hän toivoo Lampun Hengeltä, että Jasmine rakastuu häneen. Aladdinin kukistettua Jafarin he saavat toisensa.
Preignan

| Preignan |
| --- | --- |
 Kylä vuonna 2010
 vaakuna
 Preignan
 Koordinaatit: 43°42′48″N, 0°37′50″E 
Valtio:  Ranska
Alue:  Occitanie
Departementti:  Gers
Arrondissementti:  Auch
Pinta-ala:  
 – Kokonaispinta-ala:  10,7 km²
Väkiluku (2019):  1 250 
 – Väestötiheys:  117 as./km²
Kunnan numero:  32331
Infobox OKVirheellinen NIMI-arvo: 
Preignan on kunta Lounais-Ranskassa Gersin departementissa Occitanien alueella. Se sijaitsee Gers-joen varrella, noin 10 kilometriä Auchin kaupungista pohjoiseen.
Kylä on rakennettu vanhan roomalaisen huvilan paikalle. Kunnan alueella on yksityisomistuksessa olevia linnoja. 1700-luvulla rakennettu ylellinen asuinlinna Château de la Tèstère järjestää opastettuja kierroksia. Keskustassa oleva Saint-Etiennen kirkko on uusittu 1500-luvulla. Kirkon nähtävyyksiä on alttari jonka alttaritaulu on puusta veistetty ja kullattu.
Saint-Etiennen kirkko
Kirkon alttari ja alttaritaulu
Aiheesta muualla

Kuvia tai muita tiedostoja aiheesta Preignan Wikimedia Commonsissa
Portimo

Portimo tarkoittaa seuraavia:
portimo eli kärppä (Mustela erminea), näätäeläin
pieni portimo eli lumikko (Mustela nivalis), näätäeläin
Portimo, kylä Ranualla
Portimojärvi, järvi Ranualla
Portimo, kylä Ylitorniolla
Portimojärvi, kulmakunta Ylitorniolla
Portimojärvi, järvi Ylitorniolla
Portimo eli Merkjärvi, järvi Haminassa
Portimon Polut, vaellusreitti Haminassa (Merkjärven itäpuolella)
Etelä-Portimo -72, ylitorniolainen jääkiekkoseura
Tommy Portimo, Sonata Arctican rumpali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Portimo”, voi hakea sivunnimihaulla, laajalla sivunnimihaulla tai tekstihaulla.
Pohjois-Kazakstanin aro ja järvet

Aroa lähellä Astanaa.
Pohjois-Kazakstanin aro ja järvet on Unescon maailmanperintöluettelon kohde Kazakstanissa. Se on noin 4 500 neliökilometrin mittainen alue, johon kuuluu Nawırzımin ja Qorğaljinin luonnonpuisto.
Luonnonpuistoissa kaksi järvialuetta, joissa on sekä makeita järviä että suolajärviä. Ne sijaitsevat vedenjakajalla, joka erottaa Pohjoiseen jäämereen laskevat joet Araljärven altaasta. Ilmastoltaan alue on mantereinen: kesät ovat kuumat sekä kuivat ja talvet kylmät sekä suhteellisen vähälumiset.
Alueen vesistöt ovat merkittäviä lintuvesiä, sillä ne sijaitsevat lintujen muuttoreiteillä. Qorğaljinin luonnonpuistossa ruokailee parhaimmillaan 15–16 miljoonaa lintua, ja puistoissa pesii yhteensä 850 000 vesilintua. Tengizjärvellä on flamingon pohjoisin pesimäpaikka, jossa pesii parhaimmillaan 10 000 paria.
Aiheesta muualla

Pohjois-Kazakstanin aro ja järvet Unescon sivuilla (englanniksi) (ranskaksi)
Pohjois-Kazakstanin alue

| Pohjois-Kazakstanin alue Солтүстік Қазақстан облысы Северо-Казахстанская область |
| --- | --- |
 Išimjoki Pokrovkassa
 Vaakuna
 Alueen sijainti Kazakstanissa
 Koordinaatit: 54°53′N, 69°10′W 
Valtio:  Kazakstan
Piiritasoisia kaupunkeja:  1
Piirejä:  13
Hallinto:  
 – hallinnollinen keskus:  Petropavl
Pinta-ala:  98 000 km²
Väkiluku (2016):  569 507
 – väestötiheys:  5,8 as./km²
Aikavyöhyke:  UTC+5
Lyhenteet:  
 – ISO 3166:  KZ-SEV
 
Pohjois-Kazakstanin alueen internetsivut
Pohjois-Kazakstanin alue (kaz. Солтүстік Қазақстан облысы, Soltüstik Qazaqstan oblısı, ven. Северо-Казахстанская область, Severo-Kazahstanskaja oblast) on hallinnollinen alue Kazakstanin pohjoisosassa. Alue rajoittuu pohjoisessa Venäjään, idässä Pavlodarin alueeseen, etelässä Aqmolan alueeseen ja lännessä Qostanayn alueeseen.
Alueella on arviolta 569 507 asukasta (vuonna 2016) ja sen pinta-ala on 98 000 neliökilometriä. Išimjoki virtaa alueen läpi. Hallinnollisesti alue jakautuu 13 piiriin. Vuoden 1997 hallintouudistuksessa osa Kökşetawin alueesta liitettiin Pohjois-Kazakstanin alueeseen.
Vuonna 1999 väestöstä oli kazakkeja 23,3 prosenttia ja venäläisiä 48,9 prosenttia.[lähde? ]
Aiheesta muualla

Kuvia tai muita tiedostoja aiheesta Pohjois-Kazakstanin alue Wikimedia Commonsissa
Alueen internetsivut (Arkistoitu – Internet Archive)
Kazakstanin alueellinen jako
| --- | --- |
Alueet:   Almaty  Aqmola  Aqtöbe  Atıraw  Etelä-Kazakstan  Itä-Kazakstan  Jambıl  Karaganda  Länsi-Kazakstan  Mañğıstaw  Pavlodar  Pohjois-Kazakstan  Qızılorda  Qostanay 
Kaupungit:   Almaty  Astana (pääkaupunki)  Baikonur
Portimo (Ranua)

Simojoen tulvaa äitienpäivänä 2015 Ranuan Portimon kylällä
Portimo on Ranuan kunnassa sijaitseva kylä, noin 25 kilometriä pohjoiseen kuntakeskuksesta ja noin 55 kilometriä etelään Rovaniemeltä. Kylä sijaitsee Portimojärven itärannalla, Ranualta Rovaniemelle johtavan kantatien 78 varrella. Simojoki virtaa kylän lävitse.
Portimon kylän postiosoite on 97720 Yli-Simo. Kylän nimi Yli-Simo on peräisin ajalta, jolloin kylä kuului nykyiseen Simon kuntaan.
Portimolla on lukuisia paikannimiä, jotka viittaavat alueen historiaan turkiseläinten pyydystyspaikkana. Alueen varhaisimmat löydöt on ajoitettu kivikaudelle, ja vanhimmat merkit asutuksesta ovat kampakeraamiselta ja rautakauden ajalta.
Alueella käytiin myös Lapin sodan suurin viivytystaistelu, Ylimaan taistelu, saksalaisia vastaan vuonna 1944. Taistelun muistomerkki sijaitsee kantatien 78 varrella kylältä muutamia kilometrejä pohjoiseen.
Kylällä on ollut oma koulu, joka lakkautettiin vuonna 2005.
Pohjois-Kivu

| Pohjois-Kivu Nord-Kivu |
| --- | --- |

 Sijainti
Valtio:   Kongon demokraattinen tasavalta
Hallinto:  
 – hallinnollinen keskus:  Goma
Pohjois-Kivu eli  Nord-Kivu on maakunta Kongon demokraattisessa tasavallassa, joka sijaitsee maan itäosassa Ugandan ja Ruandan vastaisella rajalla. Sen pääkaupunki on Goma. Maakunnan eteläpuolella on Etelä-Kivun maakunta.
Pohjois-Kivu on yksi viidestä maakunnasta, joiden alue ja pääkaupunki säilyivät ennallaan vuoden 2005 perustuslakiin liittyneessä hallinnonuudistuksessa.
Vuonna 2012 arvioitu väkiluku oli noin kuusi miljoonaa.
Aiheesta muualla

Kuvia tai muita tiedostoja aiheesta Pohjois-Kivu Wikimedia Commonsissa
Portail de la Province du Nord-Kivu - ACCUEIL (ranskaksi)
Phia Saban

| Phia Saban> Henkilötiedot |
| --- | --- |
Ammatti:  näyttelijä
Näyttelijä
Merkittävät roolit:  House of the Dragon
Aiheesta muualla
IMDb 
Phia Saban on englantilainen näyttelijä, joka tuli tunnetuksi Helaena Targaryenin roolista fantasiasarjassa House of the Dragon. Hän on aiemmin näytellyt myös Netflix-sarjassa The Last Kingdom. Saban on valmistunut Guildhall School of Music and Dramasta.
Filmografia

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio>  |
| --- | --- | --- | --- | --- |
| 2022 | The Last Kingdom | The Last Kingdom | Aelfwynn |  |
| 2022– | House of the Dragon | House of the Dragon | Helaena Targaryen |  |
Aiheesta muualla

Phia Saban Internet Movie Databasessa. (englanniksi)
Professori Itikainen

Jukka Hyöryläinen, kapteeni Pyöryläinen ja professori Itikainen - suomalaisia sarjakuvasankareita viime vuosisadan alusta.
Professori Itikainen on Ilmari Vainion luoma suomalainen sarjakuvahahmo, joka esiintyi lastenlehti Pääskysessä (Professori Itikaisen käynti Joulupukin luona n:o 12/1914, ks. kuva). Professori Itikaisen tutkimusretki (1911) oli ensimmäinen kotimainen sarjakuvakirja.
Itikainen on pitkänhuiskea ja pitkäpartainen luonnontieteilijä, joka heiluttaa hyönteishaaviaan tilanteessa kuin tilanteessa ja kerää kasveja. Professorissa on piirteitä Ilmari Vainion isästä, kasvitieteilijä ja jäkälien tutkija tohtori Edvard August Vainiosta, joka keräsi jäkäliä kaikilta mantereilta. Seikkailutovereinaan professori Itikaisella oli kapteeni Pyöryläinen ja merimies Jukka Hyöryläinen.
Joukko seikkailee Suomi-nimisellä laivalla tai lentokoneella. Matkat vievät maailman ympäri, ja joskus jopa Kuuhun asti. Seikkailut muistuttavat Hjalmar Löfvingin Olli Pirteän seikkailuja, joissa matkattiin Suomi-nimisellä ilmapallolaivalla.
Suomessa julkaistiin syksyllä 1996 postimerkkivihko, joka esitteli suomalaisia sarjakuvasankareita - professori Itikainen oli mukana.
Portimojärvi (Ranua)

| Portimojärvi |
| --- | --- |
Valtiot:   Suomi
Paikkakunta:  Ranua
Koordinaatit:  66°05′45″N, 26°19′00″E
Järvinumero:  64.033.1.001 
Mittaustietoja
Pinnankorkeus:  142  m 
 fiPortimojärvi 
Portimojärvi on Simojoen vesistöalueeseen kuuluva järvi Ranuan kunnassa Lapin maakunnassa. Järvi sijaitsee noin 25 kilometriä pohjoiseen keskustaajamasta ja noin 60 kilometriä etelään Rovaniemeltä kantatien 78 varrella. Simojoki laskee järven läpi. Portimon kylä sijaitsee järven rannalla.
Järvi on matala ja pahoin rehevöittynyt, ja sen vesi on humuspitoista ja lievästi hapanta. Järvessä on voimakas särkikanta, ja sen osuus kokonaiskalansaaliista oli noin 50%. Järvessä, sen yläpuolisessa Simojoessa sekä Simojärvessä ei esiinny lohta.
Järven kunnostamisen toteuttavat Lapin ympäristökeskus sekä Ranuan kunta. Kunnostustyön kustannuksista 70% maksaa Euroopan aluekehitysrahasto, loput maksaa Ranuan kunta. Kunnostustoimien tavoitteena on vesi- ja virkistyskäyttöalueiden sekä maisemakuvan parantaminen. Töiden yhteydessä vesikasvustoa niitetään ja järven vedenpintaa nostetaan pohjapatojen avulla noin puoli metriä.
Professori Hubert J. Farnsworth

| Professori Hubert J>  Farnsworth |
| --- | --- |
Luoja(t):  Matt Groening
Näyttelijä(t):  Billy West
Ensi- esiintyminen:  Kausi 1: ”Työtön avaruudessa” (Space Pilot 3000, maaliskuu 1999)
Henkilötiedot
Sukupuoli:  mies
Asuinpaikka:  New York
Luonteenpiirteet:  seniili, huonokuuloinen, häiriintynyt, arvaamaton
Suhteet
Lapset:  Igner
Muut sukulaiset:  Cubert Farnsworth (oma klooni) Philip J. Fry (kaukainen sukulainen)
Tutut:  Bender Bending Rodríguez Turanga Leela Tri. Zoidberg Hermes Conrad Amy Wong
Infobox OKNimi-testi OK: 
Professori Hubert J. Farnsworth on kuvitteellinen hahmo Futurama-televisiosarjassa. Hahmon ääninäyttelijä on Billy West. Professorin hokema on "Good news, everyone!"
Professori Hubert J. Fransworth syntyi 9. huhtikuuta 2841 ja on noin 161-vuotias. Professori on Philip J. Fryn kaukainen sukulainen. Hän omistaa Planet Express -kuljetusfirman ja työskentelee Marsin yliopiston professorina. Nuorempana professori oli töissä Äiskän robottitehtaassa. Professori Hubert J. Farnsworth on kloonannut itsestään jälkeläisen Cubert Farnsworthin.
Futurama-elokuvassa Benderin pelissä selviää, että nuorin Äiskän kolmesta pojasta onkin Professori Hubert J. Farnsworthin poika.
Professori on vanhuudenheikko, huonokuuloinen, häiriintynyt ja arvaamaton vanhus.
Porlammin Osuusmeijeri

| Porlammin Osuusmeijeri |
| --- | --- |

Yritysmuoto:  Osuuskunta
Perustettu:  1920
Toimiala:  elintarviketeollisuus
Tuotteet:  maitotuotteet
Kotisivu:  www.porlammin.fi
Infobox OKVirheellinen NIMI-arvo: 
Porlammin osuusmeijeri on 20. tammikuuta 1920 perustettu itsenäinen osuusmeijeri, jonka päätuotteita ovat emmental, juustoraasteet, sulatejuustot sekä juustoanalogit. Meijeri valmistaa pitkän kypsytyksen vaativaa mustaleimaemmentalia. Nykyään Porlammin Osuusmeijeri on yksi Arla Oy:n seitsemästä yhteistyömeijeristä.
Meijeritoiminnan Porlammilla aloitti sveitsiläinen Gotfrid Gerner Porlammin kartanon meijerissä, joka perustettiin 1881, ja joka jatkoi toimintaansa 1946 saakka, jolloin se yhdistyi Porlammin Osuusmeijeriin. Porlammin ensimmäinen yhtiömeijeri perustettiin 1894, ja sen jälkeen Tyyskänmäen meijeri sekä kolmas yhtiömeijeri nykyisen Porlammin Osuusmeijerin paikalle.
Porlammin Osuusmeijerin perustamista suunniteltiin jo 1913, mutta koska se ei onnistunut, perustivat Kaarlo Vuorenalho, Ilmari Myyrä ja Kalle Vähämartti yhtiömeijerin. 1920 ei perustettu Porlammin Osuusmeijeri saanut etumaksuja taloudellisiin vaikeuksiinsa joidenkin muiden meijereiden tapaan, minkä vuoksi meijerille perustettiin oma vientiliike.
Aiheesta muualla

Meijerin kotisivut (Arkistoitu – Internet Archive)
Perhe – August: Osage County

| Perhe – August: Osage County> August: Osage County |
| --- | --- |

Ohjaaja:  John Wells
Käsikirjoittaja:  Tracy Letts
Perustuu:  Tracy Lettsin näytelmään August: Osage County
Tuottaja:  George Clooney Jean Doumanian Grant Heslov Steve Traxler Bob Weinstein Harvey Weinstein
Säveltäjä:  Gustavo Santaolalla
Kuvaaja:  Adriano Goldman
Leikkaaja:  Stephen Mirrione
Pääosat:  Meryl Streep Julia Roberts
Valmistustiedot
Valmistusmaa:  Yhdysvallat
Tuotantoyhtiö:  The Weinstein Company
Levittäjä:  Fórum Hungary Netflix
Ensi-ilta:   25. joulukuuta 2013  28. helmikuuta 2014
Kesto:  121 minuuttia
Alkuperäiskieli:  englanti
Budjetti:  25 000 000 dollaria
Tuotto:  74 188 937 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Perhe – August: Osage County on vuonna 2013 ensi-iltansa saanut mustan komedian elokuva, joka perustuu Tracy Lettsin samannimiseen näytelmään vuodelta 2007. Sen on ohjannut John Wells ja tuottanut George Clooney, Jean Doumanian, Grant Heslov, Steve Traxler ja Harvey Weinstein. Elokuvan pääosissa ovat Meryl Streep ja Julia Roberts.
Elokuva sai ensi-iltansa Yhdysvalloissa 25. joulukuuta 2013. Suomessa ensi-ilta oli 28. helmikuuta 2014.
Perhe – August: Osage County sai kaksi Oscar-ehdokkuutta parhaasta naispääosasta (Meryl Streep) ja naissivuosasta (Julia Roberts). Streep ja Roberts saivat myös Golden Globe- ja SAG-ehdokkuudet.
Näyttelijät

| 0 | 1 | 2 |
| --- | --- | --- |
|  Meryl Streep  | … |  Violet Weston   |
|  Julia Roberts  | … |  Barbara Weston   |
|  Margo Martindale  | … |  Mattie Fae Aiken   |
|  Sam Shepard  | … |  Beverly Weston   |
|  Chris Cooper  | … |  Charles Aiken   |
|  Benedict Cumberbatch  | … |  "Little" Charles Aiken   |
|  Ewan McGregor  | … |  Bill Fordham   |
|  Juliette Lewis  | … |  Karen Weston   |
|  Abigail Breslin  | … |  Jean Fordham   |
|  Dermot Mulroney  | … |  Steve Heidebrecht   |
|  Julianne Nicholson  | … |  Ivy Weston   |
|  Misty Upham  | … |  Johnna   |
|  Newell Alexander  | … |  Dr. Burke   |
Vastaanotto > Arvostelut

Rotten Tomatoes -sivuston mukaan kriitikoiden arvosteluista 64% oli positiivisia perustuen 138 arvosteluun.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus |
| --- | --- | --- | --- |
| British Academy Film Awards | Naissivuosa | Julia Roberts | Ehdokkuus |
| Golden Globe | Naispääosa musikaali- tai komediaelokuvassa | Meryl Streep | Ehdokkuus |
| Golden Globe | Naissivuosa | Julia Roberts | Ehdokkuus |
| Oscar | Naispääosa | Meryl Streep | Ehdokkuus |
| Oscar | Naissivuosa | Julia Roberts | Ehdokkuus |
| Screen Actors Guild Awards | Naispääosa | Meryl Streep | Ehdokkuus |
| Screen Actors Guild Awards | Naissivuosa | Julia Roberts | Ehdokkuus |
| Screen Actors Guild Awards | Näyttelijäkokoonpano |  | Ehdokkuus |
Aiheesta muualla

Perhe – August: Osage County Internet Movie Databasessa (englanniksi)
Perhe – August: Osage County Box Office Mojossa (englanniksi)
Perhe – August: Osage County Rotten Tomatoesissa (englanniksi)
Perhe – August: Osage County Metacriticissä (englanniksi)
Pyöveliaratti

| Pyöveliaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Psittacinae
Tribus::  Androglossini
Suku::  Pyöveliaratit Pyrilia
Laji::  caica
Kaksiosainen nimi
 Pyrilia caica  (Latham), 1790 
Synonyymit
 Pionopsitta caica 

Katso myös
   Pyöveliaratti Wikispeciesissä   Pyöveliaratti Commonsissa 
Infobox OKNimi-testi OKIUCN-testi OK: 
Pyöveliaratti (Pyrilia caica) on eteläamerikkalainen papukaija. Sen elinympäristö ulottuu Pohjois-Brasilian Amazonin alajuoksulta Guyanaan, Surinameen, Ranskan Guyanaan ja Itä-Venezuelaan. Lajin holotyypin kuvaili John Latham Cayennesta 1790.
Aiheesta muualla

Laji.fi: Pyöveliaratti (Pyrilia caica)
iNaturalist: Pyöveliaratti (Pyrilia caica)
UniProt: Taxonomy - Pyrilia caica (Caica parrot) (englanniksi)
Global Biodiversity Information Facility (GBIF): Pyrilia caica (englanniksi)
Quincy Detenamo

Quincy Detenamo (s. 8. maaliskuuta 1979 Buada) on naurulainen entinen painonnostaja. Myös Quincyn serkku Itte on kilpaillut painonnostossa.
Detenamo osallistui Atlantan olympialaisiin 1996, joissa hän sijoittui 20:nneksi alle 76-kiloisten sarjassa yhteistuloksellaan 252,5 kiloa. Hän oli mukana myös alle 77-kiloisten sarjassa MM-kisoissa 1998, joissa hän oli kahdeskymmenestoinen. Detenamo voitti Oseanian-mestaruuskilpailuissa pronssia vuosina 2000 ja 2004.
Vuonna 2005 Detenamo tuomittiin 39-vuotiaan prostituoidun taposta. Hän kuristi naisen Australiassa vuonna 2004 ja joutui pidätetyksi palattuaan maahan myöhemmin samana vuonna.
Pyövelikutoja

| Pyövelikutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  alienus
Kaksiosainen nimi
 Ploceus alienus  (Sharpe, 1902) 
Katso myös
   Pyövelikutoja Wikispeciesissä   Pyövelikutoja Commonsissa 
Infobox OKNimi-testi OKIUCN-testi OK: 
Pyövelikutoja (Ploceus alienus) on kutojien heimoon kuuluva varpuslintu.
Levinneisyys

Pyövelikutojaa tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.
Quincy Hall

| Mitalit | Mitalit | Mitalit |  |
| --- | --- | --- | --- |
|  Quincy Hall MM-kilpailuissa 2023. |  Quincy Hall MM-kilpailuissa 2023. |  Quincy Hall MM-kilpailuissa 2023. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | 4 × 400 m |  |
|  Pronssia | Budapest 2023 | 400 m |  |
Quincy Hall (s. 31. heinäkuuta 1998) on yhdysvaltalainen 400 metrin juoksija ja 400 metrin aitajuoksija.
Hall voitti alle 20-vuotiaiden Pan-Amerikan-mestaruuden 400 metrin aitajuoksussa 2017 ajalla 49,02. Vuonna 2019 hän voitti 400 metrin aitajuoksun sekä NCAA:n mestaruuskilpailuissa että alle 23-vuotiaiden Pohjois- ja Keski-Amerikan sekä Karibian mestaruuskilpailuissa. Hän voitti Pohjois-ja Keski-Amerikan sekä Karibian mestaruuden miesten ja sekajoukkueiden 4 × 400 metrin viestissä 2022.
Hall saavutti Budapestin MM-kilpailuissa 2023 pronssia 400 metrillä ennätysajallaan 44,37 sekä kultaa 4 × 400 metrin viestissä, jossa hän juoksi avausosuuden. Hän voitti vuoden 2024 Yhdysvaltojen olympiakarsinnoissa 400 metrin juoksun ennätyksellään 44,17. Muutamaa viikkoa myöhemmin hän paransi ennätyksensä Monacossa lukemiin 43,80. Hän voitti kultaa Pariisin olympialaisissa jälleen uudella ennätysajallaan 43,40.
Hall juoksi 400 metrin aitajuoksuennätyksensä 48,10 Eugenesssa toukokuussa 2022.
Philip Glass

| Philip Glass |
| --- | --- |
 Philip Glass vuonna 2007.
Henkilötiedot
Syntynyt: 31. tammikuuta 1937 (ikä 87) Baltimore, Maryland, Yhdysvallat
Ammatti:  säveltäjä
Muusikko
Tyylilajit:  minimalismi
Soittimet:  piano, basso ja rumpusetti 
Levy-yhtiöt:  Virgin Records 
Aiheesta muualla
philipglass.com
  [ Muokkaa Wikidatassa ] [ ohje ]  
Philip Morris Glass (s. 31. tammikuuta 1937 Baltimore, Maryland) on yhdysvaltalainen säveltäjä, jolla on latvianjuutalaiset sukujuuret. Häntä pidetään yhtenä 1900-luvun jälkipuoliskon vaikutusvaltaisimmista säveltäjistä, jonka sanotaan myös tuoneen taidemusiikin tavallisten ihmisten ulottuville. Tässä mielessä hänen esikuvinaan oli muun muassa Kurt Weill/Bertolt Brecht musiikkiteatterit.[lähde? ]
Glassin musiikkia luonnehditaan useimmiten minimalistiseksi, vaikka Glass itse pitää enemmän näyttämömusiikin ja toistuvien rakenteiden musiikin  käsitteistä. Glassin laajaan tuotantoon kuuluu niin sinfonioita, oopperoita, kuoro- ja yhtyemusiikkia kuin lukuisia teoksia soolosoittimille, etenkin pianolle. Glass on tehnyt yhteistyötä useiden nimekkäiden muusikoiden kuten David Bowien, intialaisen Ravi Shankarin sekä elektronisen musiikin pioneereihin lukeutuvan Aphex Twinin kanssa. Hän on säveltänyt myös runsaasti elokuvamusiikkia, muun muassa elokuviin Koyaanisqatsi, Powaqqatsi, Mishima – elämän neljä lukua, Kundun, Tunnit, Silmänkääntäjä, Candyman, Cassandra’s Dream ja Paljastavat merkinnät. Oscar-ehdokkuuksia hänellä on kolme.
Suomessa Philip Glassin lukuisista oopperoista on kuultu neljä: Jean Cocteaun romaaniin perustuva Les Enfants Terribles vuonna 2005, Franz Kafkan novelliin pohjautuva Rangaistussiirtolassa vuonna 2006, non-narratiivinen A Madrigal Opera sekä Edgar Allan Poen novelliin perustuva The Fall of the House of Usher vuonna 2009. Kolme ensimmäistä tuotti moderniin kamarioopperaan erikoistunut oopperaryhmä Ooppera Skaala ja viimeisimmän Suomalainen Kamariooppera.
Glass vieraili Suomessa ensimmäistä kertaa Helsingin juhlaviikoilla vuonna 2013. Toisen kerran hän tuli maahan marraskuussa 2017, jolloin hän esitti pianomusiikkia Helsingin Musiikkitalossa.
Oopperat

Einstein on the Beach, Philip Glass Ensemble (1975–1976, Robert Wilsonin kanssa)
Satyagraha (1978–1979, kantaesitys 1980, libretto: Constance DeJong)
Akhnaten (1983, libretto: Philip Glass ja Shalom Goldman)
The Civil Wars: A Tree Is Best Measured When It Is Down, Act V – The Rome Section (1983, Robert Wilson, libretto: Robert Wilson ja Maita di Niscemi sekä Seneca nuorempi)
The Making of the Representative for Planet 8 (1985–1986, kantaesitys 1988, libretto: Doris Lessing)
The Voyage (1990, kantaesitys 1992, libretto: David Henry Hwang)
White Raven (1991, kantaesitys nimellä O Corvo Branco vuonna 1998, Robert Wilson, libretto: Luísa Costa Gomes)
The Marriages Between Zones Three, Four, and Five (1997, libretto: Doris Lessing)
Galileo Galilei (2002, libretto: Mary Zimmerman ja Arnold Weinstein)
Waiting for the Barbarians (2005, J. M. Coetzeen romaanin mukaan)
Appomattox (2007, libretto: Christopher Hampton)
Kepler (2009, libretto: Martina Winkel, sekä Johannes Kepler ja Andreas Gryphius)
The Perfect American (2011, perustuu Peter Stephan Jungkin kirjaan Walt Disneystä, kantaesitys: Teatro Real, Madrid, 22.1.2013)
The Lost (2013, perustuu Peter Handken näytelmään Spuren der Verirrten, kantaesitys 12.4.2013)
Kirjallisuutta

Philip Glass: Words Without Music: A Memoir.  New York:  Liveright Publishing Company, 2015.  ISBN 978-0-87140-438-1.
Aiheesta muualla

Kuvia tai muita tiedostoja aiheesta Philip Glass Wikimedia Commonsissa
PhilipGlass.com
All Music – Philip Glass